**Plan for foreldresamarbeid i Brøttet barnehage SA**

**SAMARBEIDSUTVALG**

I Brøttet barnehage har vi et **Foreldreråd(FAU)**som består av foreldre/ foresatte til alle barna. Dette rådet kommer sammen ved behov og på årsmøtet på våren. Fire representanter fra FAU møter omtrent 3 ganger i året i samarbeidsutvalget – **SU**, som består av like mange foreldre som ansatte, samt daglig leder. Her drøftes aktuelle samarbeidsspørsmål og planer for virksomheten. I tillegg har vi ulike foreldrekomiteer som planlegger og administrer dugnader og evt andre sammenkosmter hvor alle foreldrene deltar.

**EIERSTYRET**

Foreldreeid barnehage - Eierstyret er et kontrollorgan for Samvirkelaget/medlemmer og fungerer som barnehagens øverste organ mellom årsmøtene. Eierstyret består av 5-7 medlemmer som velges av årsmøtet blant barnehagens medlemmer. Eierstyret skal lede og føre tilsyn med at barnehagen drives i samsvar med gjeldene lover, forskrifter og vedtekter, samt årsmøtets beslutninger. Eierstyret har stor påvirkning, slik at vi sikker godt foreldresamarbeid.

**FORELDRESAMTALER**

Foreldre/ foresatte får tilbud om to foreldresamtaler i året. Ellers er dere velkomne til en samtale når dere selv måtte ha behov for det. Det er pedagogisk leder og pedagog 2 som har ansvar for foreldresamtalene.

**FORELDREMØTER**

Dere får invitasjon til et foreldremøte, samt årsmøte hvert barnehageår. Vanligvis har vi et fellesmøte tidlig i høstsemesteret, og årsmøtet er i april. I juni har vi et informasjonsmøte til nye barn som begynner i august.

**FORELDREUNDERSØKELSEN FRA UDIR**

I Foreldreundersøkelsen får foreldre og foresatte si sin mening om barnehagetilbudet, barnas trivsel og samarbeidet mellom hjem og barnehage. For oss er det veldig viktig at dere setter av tid for å svare på denne i november.

**DUGNADER I BARNEHAGEN**

Barnehagen har to dugnader i året hvor foresatte/foreldre stiller med egen innsats enten høst eller vår, ute som inne. Vi ser verdi i at alle er med på å ta vare på omgivelsene, dette skaper stor tilhørighet og kommer spesielt barna til gode. Det skapes gode relasjoner. Det forventes at en av foreldrene deltar for sin andel i barnehagen på dugnaden. Dette fremkommer også i vedtektene. Dugnaden er et sosialt tiltak og en hyggelig sammenkomst for alle medlemmer i Brøttet barnehage Det er SU som har ansvaret og gjennomføringen av denne. Daglig leder stiller også opp på duganden.